સરકાર હાલમાં ફેસબૂકના માલિકીના હકવાળા વોટ્સએપને ફેક ન્યૂઝ પર અંકુશ માટે લેટર લખ્યો હતો. આ પછી ફેસબૂકે ફોરવર્ડની સંખ્યા નિશ્ચિત કરવા અને ન્યૂઝપેપર એડ દ્વારા જાગૃતિ વધારવાની કોશિશ કરી છે. જોકે, આઈટી મિનિસ્ટ્રીનું માનવું છે કે આટલા પગલા યોગ્ય નથી. એક અધિકારીએ જણાવ્યું કે વોટ્સએપે આ પ્રકારની પોસ્ટ ક્યાંથી શરુ થઈ તે અંગેની વાત જણાવી નથી. સાથે જ તેણે યુઝર્સ માટે એન્ડ-ટુ-એન્ડ ઈનક્રિપ્શનના કમિટમેન્ટને યથાવત રાખ્યું છે. અધિકારીઓનું કહેવું છે કે, “એવામાં સરકાર પાસે શું રસ્તો બચ્યો છે. શું અમે ઈન્ટરનેટ બંધ કરી દઈએ/આ તો આ મામલાનું નિરાકરણ નથી. માટે દૂરસંચાર વિભાગ તેને બ્લોક કરવા પર વિચાર કરી રહ્યું છે.”